[{"text_idx": "#000000", "text": "Mae gennym Ysgol Sul lewyrchus a bywiog yn y Tabernacl, gyda dros 60 o blant ar y llyfrau. Ar y trydydd Sul ym mhob mis, nhw fydd yn gyfrifol am yr Oedfa Deulu trwy ddarllen, ledio emynau, gweddi\u0308o a chanu ambell i ga\u0302n. Fel arfer, bydd arweinydd y gwasanaeth o blith yr oedolion yn gwneud cyflwyniad i\u2019r plant, a bu\u2019r cyfan yn llwyddiant ysgubol hyd yn hyn."}, {"text_idx": "#000001", "text": "Mae gennym di\u0302m brwdfrydig o rieni \u2013 mamau gan fwyaf, sy\u2019n cydlynu gwersi\u2019r gwahanol ddosbarthiadau, yn hyfforddi\u2019r corau ac yn trefnu gweithgareddau y tu allan i furiau\u2019r capel."}, {"text_idx": "#000002", "text": "Wnewch chi gefnogi\u2019r di-gartref yn Rh.C.T. y Nadolig hwn trwy gyflwyno eitemau i\u2019r Ysgol Sul i\u2019w rhoi mewn cewyll? Byddem yn gwerthfawrogi:"}, {"text_idx": "#000003", "text": "Bwyd sy\u2019n cadw, bwyd mewn tuniau (yn cynnwys cig neu bysgod), siocled a danteithion Nadolig, jamiau a siytni, te, coffi, siocled yfed, llaeth sych, pot nw\u0302dls, sudd ffrwythau, sgwash, creision, deunydd ymolchi, eitemau hylendid merched, anrhegion Nadolig plant (wedi eu lapio gan nodi\u2019r oedran, a ph\u2019run ai i fachgen neu ferch.)"}]